​ເດັກນ້ອຍຄົນນຶ່ງເສຍຊີວິດ ໃນເຫດລອບສັງຫານ ຫົວໜ້າ​ຝ່າຍ​ສືບ​ລັບ​​​ແຂວງ​ ໃນອັຟການິສຖານ
ທ່ານ Sayed Ahmad Sadat ໄດ້ຮັບບາດເຈັບ ເວລາຄົນ​ຮ້າຍ​​ບີບ​ຂະ​ນວນ​ລະ​ເບີດ​ຂອງ​ຕົນ ຢູ່​ໃກ້​ໆກັບ​ຂະ​ບວນລົດຂອງທ່ານ​ ​ໃນເມືອງ Maymanah.
ຄົນວາງລະເບີດສະລະຊີບຄົນນຶ່ງໄດ້ທໍາການໂຈມຕີຫົວໜ້າຝ່າຍສືບລັບຂອງແຂວງນຶ່ງ ໃນພາກເໜືອຂອງອັຟການິສຖານ ສົ່ງຜົນໃຫ້ຜູ້ກ່ຽວໄດ້ຮັບບາດເຈັບ ແລະເດັກຊາຍ ຄົນນຶ່ງເສຍຊີວິດ ຕໍາຫລວດກ່າວວ່າ ຄົນຮ້າຍໄດ້ບີບຂະນວນລະເບີດຂອງຕົນ ຢູ່ໃກ້ໆກັບຂະບວນລົດ ຂອງທ່ານ Sayed Ahmad Sadat ໃນ Maymanah ເມືອງຫຼວງຂອງແຂວງ Faryab ໃນຕອນເຊົ້າວັນຈັນມື້ນີ້ ເດັກນ້ອຍຄົນນຶ່ງເສຍຊີວິດ ແລະທ່ານ Sadat ກັບຢ່າງນ້ອຍອີກ 4 ຄົນໄດ້ຮັບບາດເຈັບ ໃນການວາງລະເບີດດັ່ງກ່າວ ທີ່ເກີດຂຶ້ນໃນຂະນະທີ່ທ່ານ Sadat ຫົວໜ້າໜ່ວຍຄວາມ ໝັ້ນຄົງແຫ່ງຊາດປະຈໍາແຂວງ Faryab ກໍາລັງເດີນທາງໄປຍັງຫ້ອງການຂອງເພິ່ນ ໃນແຫ່ງອື່ນໆໃນອັຟການິສຖານນັ້ນ ເຈົ້າໜ້າທີ່ກ່າວວ່າ ພວກຕາລີບານໄດ້ສັງຫານ ທະຫານອັຟການິສຖານ 5 ຄົນ ໃນແຂວງຟາຣາ ທາງພາກຕາເວັນຕົກ ຂອງປະເທດ ໃນທ້າຍອາທິດຜ່ານມານີ້ ແລະທະຫານອີກ 3 ຄົນໄດ້ຮັບບາດເຈັບ ໃນການດັກໂຈມຕີ ບັ້ນດຽວກັນນັ້ນ